rejauldu/bengali-wikipedia huggingface dataset:
ফরিদপুর ইঞ্জিনিয়ারিং কলেজ বাংলাদেশের ফরিদপুর শহরে অবস্থিত একটি স্নাতক পর্যায়ের বিশেষায়িত সরকারি প্রকৌশল কলেজ। ২০১০ সালে এই কলেজটি প্রতিষ্ঠিত হয়। প্রতিষ্ঠালগ্ন থেকেই এটি একাডেমিক ভাবে ঢাকা বিশ্ববিদ্যালয় এর প্রকৌশল ও প্রযুক্তি অনুষদ এবং প্রশাসনিক ভাবে শিক্ষা মন্ত্রণালয়ের কারিগরি ও মাদ্রাসা শিক্ষা বিভাগের  কারিগরি শিক্ষা অধিদপ্তর এর অধিভুক্ত। এখানকার স্নাতকদের ঢাকা বিশ্ববিদ্যালয় চার বছর মেয়াদী বিএসসি ইন ইঞ্জিনিয়ারিং ডিগ্রি প্রদান করে থাকে।   ইতিহাস  ২০০৫ সালে বাংলাদেশ সরকারের নিজস্ব অর্থায়নে এবং শিক্ষা প্রকৌশল অধিদপ্তরের বাস্তবায়নে ৫৩ কোটি টাকা ব্যয়ে  ফরিদপুর শহরতলীর বায়তুল আমান এলাকায় ফরিদপুর ইঞ্জিনিয়ারিং কলেজের নির্মাণ কাজ শুরু হয় ও ২০১০ সালের দিকে কাজ শেষ হয়। ঐ বছরই শিক্ষাকার্যক্রম শুরু করার থাকলেও বিদ্যুৎ ও পানি সংযোগের জটিলতার কারণে পরবর্তী তিন বছরে কর্তৃপক্ষ প্রকৌশল কলেজটি চালু করতে পারেনি। অবশেষে ২০১৩-২০১৪ শিক্ষাবর্ষে সালে কলেজে ভর্তি কার্যক্রম শুরু হয়। ফরিদপুর ইঞ্জিনিয়ারিং কলেজে  তড়িৎ ও ইলেকট্রনিক প্রকৌশল,  পুরকৌশল ও কম্পিউটার বিজ্ঞান ও প্রকৌশল এই ৩টি  বিভাগে পড়ানোর কথা থাকলেও, প্রাথমিক ভাবে তড়িৎ ও ইলেকট্রনিক প্রকৌশল ও পুরকৌশল বিভাগের কার্যক্রম শুরু হয় ও এবং প্রথম বছর ৬০ জন করে দুই বিভাগে ১২০ জন ভর্তি করা হয়। পর্যায়ক্রমে ২০১৪-১৫ সেশনে ১২০ জন ভর্তি করা হয়। ২০১৫-১৬ও ২০৬-১৭ সেশনে ১২০ ভর্তি করানো হয়।   ক্যাম্পাস  ফরিদপুর ইঞ্জিনিয়ারিং কলেজ ফরিদপুর শহর থেকে ২.৭ কি.মি দূরে অবস্থিত। ১০ একরের উপর নির্মিত এই কলেজ ক্যাম্পাসে ১০টি প্রাতিষ্ঠানিক ভবন হয়েছে। কলেজ ক্যাম্পাসে ছাত্রদের জন্য ছাত্রাবাস ও ছাত্রীদের জন্য ছাত্রী নিবাস রয়েছে। এছাড়াও ক্যাম্পাসে ব্যাংক, ডাকঘর, ক্যাফেটেরিয়া, গ্রন্থাগার, মসজিদ, বিজ্ঞান গবেষণা ল্যাব সহ বিভিন্ন সাংস্কৃতিক ক্লাব। এছাড়াও ৪টি কম্পিউটার ল্যাব সহ সিভিল, ইইই ও সিএসই বিভাগের জন্য আলাদা আলাদা ৫ তলা ভবন সংবলিত আধুনিক ল্যাব প্রভৃতি সুযোগ সুবিধা রয়েছে। প্রতিটি বিল্ডিং এর ৪র্থ ফ্লোরে ক্লাসরুম ও দ্বিতীয় তলায় অফিস। বাকী ৩টি ফ্লোর ল্যাব ও গবেষনাগার।   ভর্তি প্রক্রিয়া ও শিক্ষা কার্যক্রম  এসএসসি এবং এইচএসসি পরীক্ষায় বিজ্ঞান বিভাগ থেকে উত্তীর্ণ শিক্ষার্থীরা মোট জিপিএর ভিত্তিতে ঢাকা বিশ্ববিদ্যালয়ের প্রযুক্তি ইউনিটের মাধ্যমে এ কলেজে পড়ার জন্য আবেদন করতে পারে। প্রযুক্তি ইউনিটের ভর্তি পরীক্ষায় উত্তীর্ণ শিক্ষার্থীরা এখানে পড়ার সুযোগ পেয়ে থাকে। একাডেমিক কার্যক্রম বছরে ২টি সেমিস্টারে ক্রেডিট পদ্ধতিতে সম্পন্ন হয়। এই প্রকৌশল কলেজের শিক্ষা কার্যক্রম ঢাকা বিশ্ববিদ্যালয়ের প্রকৌশল ও প্রযুক্তি অনুষদের অধিভুক্ত। এখানে ৪ বছর মেয়াদী বিএসসি-ইন-ইঞ্জিনিয়ারিং এর শিক্ষা কার্যক্রম পরিচালনা করা হয় । যদিও শিক্ষা সমাপ্ত করতে সাধারণত ৫ - ৫.৫ বছর সময় প্রয়োজন হয়।   বিভাগ  তড়িৎ ও ইলেক্ট্রনিক প্রকৌশল বিভাগ (ইইই) পুরকৌশল (সিভিল) বিভাগ (সিই) কম্পিউটার বিজ্ঞান ও প্রকৌশল (সিএসই)   তথ্যসূত্র    বহিঃসংযোগ    ফরিদপুর ইঞ্জিনিয়ারিং কলেজ - অফিসিয়াল ওয়েবসাইট  ফরিদপুর ইঞ্জিনিয়ারিং কলেজ ফেইসবুক পেইজ  বিষয়শ্রেণী:২০১০-এ বাংলাদেশে প্রতিষ্ঠিত বিষয়শ্রেণী:২০১০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ফরিদপুরের বিশ্ববিদ্যালয় ও মহাবিদ্যালয় বিষয়শ্রেণী:ঢাকা বিশ্ববিদ্যালয়ের অধিভুক্ত শিক্ষাপ্রতিষ্ঠান বিষয়শ্রেণী:বাংলাদেশের প্রকৌশল বিশ্ববিদ্যালয় ও মহাবিদ্যালয় বিষয়শ্রেণী:বাংলাদেশের বিশেষায়িত বিশ্ববিদ্যালয় ও মহাবিদ্যালয় বিষয়শ্রেণী:২০১৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৩-এ বাংলাদেশে প্রতিষ্ঠিত
বন্ধু তিন দিন তোর বাড়ি গেলাম দেখা পাইলাম না বাংলা ভাষায় রচিত একটি চলচ্চিত্র সঙ্গীত। এটি ১৯৮০ সালে মুক্তিপ্রাপ্ত বাংলাদেশী চলচ্চিত্র 'কসাই'-এর জনপ্রিয় গান। গীতিকার গাজী মাজহারুল আনোয়ারের লেখা, আলাউদ্দিন আলীর সুর ও সঙ্গীতায়োজনে এই গানে কণ্ঠ দেন কিংবদন্তি সঙ্গীত শিল্পী রুনা লায়লা। চলচ্চিত্রে এই গানের চিত্রায়নে ঠোঁট মিলিয়েছেন প্রখ্যাত অভিনয় শিল্পী রোজিনা ও আলমগীর। গানটি রুনা লায়লার সঙ্গীত জীবনে গাওয়া অন্যতম জনপ্রিয় গান। এই গানসহ 'কসাই' চলচ্চিত্রের সকল গানের সুরকার হিসেবে আলাউদ্দীন আলী ১৯৮০ সালে শ্রেষ্ঠ 'সঙ্গীত পরিচালক' শাখায় জাতীয় চলচ্চিত্র পুরস্কার অর্জন করেন।   নির্মাণ নেপথ্য  ১৯৮০-এর দশকের শুরুতে গীতিকার গাজী মাজহারুল আনোয়ারের ব্যক্তিগত বাসভবনে সঙ্গীতাঙ্গনের কলাকুশলীরা নিয়মিত সঙ্গীত বিষয়ক আড্ডা দিতেন। এসব আড্ডায় নতুন গান নিয়ে আলোচনা, তাৎক্ষনিক গীতি লিখন ও সুর সংযোজনের মত সৃজনক্ষম কাজ নিয়মিত ঘটতো।  সুরকার আলাউদ্দিন আলীর উপস্থিতিতে এমনই এক আড্ডায় গাজী মাজহারুল আনোয়ার 'বন্ধু তিন দিন তোর বাড়ি গেলাম' গানটির গীতি লিখেন। গীতি লিখার পাশাপাশী সুরকার আলাউদ্দিন আলী তাৎক্ষনিক এই গানের সুর করেন।   কণ্ঠে ধারণ  চলচ্চিত্রে ব্যবহারের পূর্বে প্রাথমিকভাবে গানটি সাবিনা ইয়াসমিনের কণ্ঠে ধারণ করা হয়। আলাউদ্দিন আলী ও গাজী মাজহারুল আনোয়ার গানটি কসাই চলচ্চিত্রে অন্তর্ভুক্ত করেন। এই সময় নতুন করে রুনা লায়লার কণ্ঠে ধারণ ও চলচ্চিত্রে সংযোজন করা হয়।   জনপ্রিয়তা ও পুনঃউৎপাদন  কসাই চলচ্চিত্র মুক্তির পরপরই গানটি তুমুল জনপ্রিয়তা পায়। ১৯৮০ সালে মস্কো আন্তর্জাতিক চলচ্চিত্র উৎসবে এবং ১৯৮১ সালে জার্মানিতে একটি আন্তর্জাতিক চলচ্চিত্র উৎসবে 'কসাই' চলচ্চিত্রটি প্রদর্শিত হয় ফলে গানটি আন্তর্জাতিক পরিমন্ডলে প্রচারণা পায়। রুনা লায়লা অনেক সঙ্গীতানুষ্ঠানে গানটি পরিবেশন করেন। ১৯৮৪ সালে ব্রিটিশ ব্রডকাস্টিং কর্পোরেশন তাদের বিবিসি এশিয়ান নেটওয়ার্কের 'এশিয়ান ম্যাগাজিন' অনুষ্ঠানে গানটি রুনা লায়লার কণ্ঠে প্রচার করে। জনপ্রিয়তার কারণে গানটি পশ্চিমবঙ্গেও অনেক শিল্পী গেয়েছেন। গানটি বিভিন্ন রিয়েলিটি শোতে নিয়মিত উপস্থাপন করা হয়। সাম্প্রতিক কালে সুরকার আলাউদ্দিন আলী'র কন্যা আলিফ আলাউদ্দিন গানটি নতুন করে রেকর্ড করেছেন।   তথ্যসূত্র   বিষয়শ্রেণী:বাংলা ভাষার গান বিষয়শ্রেণী:বাংলা চলচ্চিত্রের গান বিষয়শ্রেণী:বাংলাদেশী সঙ্গীত বিষয়শ্রেণী:আলাউদ্দিন আলী সুরারোপিত চলচ্চিত্র
অরেগণ রুট ১২০ (ওআর ১২০) যুক্তরাষ্ট্রের অরেগণ রাজ্যের ২.৭১ মাইল (৪.৩৬ কিমি) দীর্ঘ নম্বরবিহীন একটি স্টেট মহাসড়ক। অরেগণ পরিবহন বিভাগের অধীন মহাসড়কটি সুইফট মহাসড়ক নং ১২০ নামে পরিচিত। ওআর ১২০ উত্তর কলম্বিয়া বোলেভার্ড ইউনিয়ন প্যাসিফিক রেলরোড ক্রসিং থেকে ইন্টারস্টেট ৫ (আই-৫) ও ওআর ৯৯ই এর সংযোগস্থল পর্যন্ত চলে গেছে। ১৯৩১ সালে সুইফট মহাসড়ক নং ১২০ তৈরি হলেও, ওআর ১২০ রুটটি ২০০২ সালে তৈরি করা হয়।   রাস্তাটির বর্ণনা  থাম্ব|বাম|Eastern terminus of OR 120 ওআর ১২০ উত্তর কলম্বিয়া বোলেভার্ড ও ইউনিয়ন প্যাসিফিক রেলরোড ক্রসিং এর উত্তরে শুরু হয়েছে। রাস্তাটি উত্তর পোর্টল্যান্ড রোড হিসেবে উত্তরপূর্বে বি.এন.এস.এফ রেলরোড অনুসরণ করে চলে গেছে। মহাসড়কটি শুরুর আধা মাইল(৮ কিমি) পরে ওআর ১২০ কলম্বিয়া স্লগ সেতু অতিক্রম করে। ওআর ১২০ বি.এন.এস.এফ রেলরোড অনুসরণ করে ওয়েটল্যান্ডের মধ্যদিয়ে চলতে থাকে যতক্ষণ পর্যন্ত না উত্তর মেরিন ড্রাইভের সাথে টি-ইন্টারসেকশনে মিলিত হয়। রাস্তাটি উত্তর মেরিন ড্রাইভ নামে দক্ষিণপূর্বে কলম্বিয়া নদীর তীর ঘেঁষে গেছে। মহাসড়কটি দক্ষিণপূর্বে মোড় নেবার পর অরেগণ স্লগ রেলরোড সেতুর নিচ দিয়ে চলে গেছে। ওআর ৯৯ই এর সাথে যুক্ত হয়ে শেষ হয়েছে এবং বহির্গমন পথ ৩০৭ এর র‍্যাম্পগুলো আই-৫ এর সাথে যুক্ত হয়েছে। পোর্টল্যান্ড এক্সপো সেন্টার এই সংযোগস্থলের নিকটে অবস্থিত। মহাসড়কটির সম্পূর্ণ অংশই পোর্টল্যান্ড শহরের মধ্যে অবস্থিত। ওআর ১২০ এর পুরোটাই নম্বরবিহীন।  অরেগণ পরিবহন বিভাগের অধীন ওআর মহাসড়কটি সুইফট মহাসড়ক নং ১২০ নামে পরিচিত। ওআর ১২০ এর পুরোটাই জাতীয় মহাসড়ক সিস্টেমের অংশ, যা একটি দেশের অর্থনীতি, প্রতিরক্ষা ও গতিশীলতার জন্য অত্যন্ত জরুরি।   ইতিহাস  সুইফট মহাসড়ক নং ১২০ অরেগণ স্টেট মহাসড়ক কমিশনের অধীনে দ্বিতীয় সারির মহাসড়ক হিসেবে ১৯৩১ সালের ৩ ডিসেম্বর স্থাপিত হয়। ২২ নভেম্বর ১৯৬৬ সালে, উত্তর কলম্বিয়া বোলেভার্ড এবং অরেগণ-ওয়াশিংটন রেলরোড ও নেভিগেশন কোম্পানি রেলরোড ক্রসিং এর সুইফট মহাসড়কের একটি অংশ বাদ দেয়া হয়। ২৪ জুলাই ২০০২ সালে অরেগণ পরিবহন কমিশনের মিটিং-এ সুইফট মহাসড়কের নাম পাল্টে ওআর ১২০ রাখার সিদ্ধান্ত হয়। ২২ জুলাই ২০০৮ সালে, মহাসড়কটির রক্ষণাবেক্ষণের দায়িত্ব ওডিওটি এর কাছ থেকে সরিয়ে পোর্টল্যান্ডকে দেয়া হয়। মহাসড়কটির দক্ষিণ থেকে কলম্বিয়া স্লগ সেতুর দক্ষিণপূর্ব প্রান্ত, এবং কলম্বিয়া সেতুর উত্তরপূর্ব প্রান্ত থেকে পোর্টল্যান্ড এক্সপো সেন্টার পর্যন্ত অংশের দায়িত্ব হস্তান্তরিত করা হয়।   প্রধান সংযোগস্থল সমূহ    তথ্যসূত্র    বহিঃসংযোগ    ওআর ১২০  ORoads-এ  বিষয়শ্রেণী:2002 establishments in Oregon 120 বিষয়শ্রেণী:Transportation in Portland, Oregon
alt=|থাম্ব|220x220পিক্সেল|ক্যালিফোর্নিয়ার গ্যাব্রিয়েলে অবস্থিত একটি খ্রিস্টান ধর্মপ্রচারকেন্দ্র একটি ধর্মপ্রচারকেন্দ্র হচ্ছে ধর্ম প্রচারণার নিমিত্তে নির্মিত ভবন বা ভবনপুঞ্জ। অবস্থান ও বসবাস করার পাশাপাশি ধর্মপ্রচারকরা তাদের ধর্মপ্রচারণামূলক কার্যাবলী সাধারণত ধর্মপ্রচারকেন্দ্র থেকে পরিচালনা করে থাকেন।   খ্রিস্টধর্ম  ঐতিহাসিকভাবে, স্থানীয় আদিবাসী জনগোষ্ঠীতে খ্রিস্টান ধর্মের বিশ্বাস ছড়িয়ে দেওয়ার জন্য ধর্মপ্রচারক সম্প্রদায় খ্রিস্টধর্ম প্রচার অভিযানে গমন করে থাকে। ধর্মপ্রচারণা কাজে ধর্মপ্রচারকদের যাবতীয় আবাসিক ও প্রশাসনিক সহযোগিতা করার উদ্দেশ্যে ধর্মপ্রচারকেন্দ্রগুলো নির্মিত হয়।  আমেরিকার স্প্যানিশ ঔপনিবেশিকীকরণের সময় আমেরিকায় প্রেরিত স্প্যানিশ খ্রিস্টধর্ম প্রচার অভিযানগুলো গুরুত্বপূর্ণ ভূমিকা পালন করেছিল। একটি ক্যাথলিক ধর্মপ্রচারকেন্দ্রে সাধারণত গীর্জা, বাগান, মাট, খেতখামার, আমাসন ব্যবস্থা, বিদ্যালয় ও ধর্মপ্রচারকদের কার্যালয় অন্তর্ভুক্ত থাকে। সুপেয় পানির সরবরাহ আছে সাধারণত এমন জায়গাগুলোতে ধর্মপ্রচারকেন্দ্রগুলো প্রতিষ্ঠিত হত।   আরো দেখুন  ধর্মপ্রচারক   তথ্যসূত্র   বিষয়শ্রেণী:ধর্মীয় ভবন ও স্থাপনা বিষয়শ্রেণী:খ্রিস্টান ভবন ও স্থাপনা
উইলিয়াম প্লামার (১৭৩৬–১৮২২) ছিলেন একজন ব্রিটিশ রাজনীতিবিদ যিনি ১৭৬৩ থেকে ১৮২২ সালের মধ্যে ৫৪ বছর হাউস অফ কমন্সে দায়িত্ব পালন করেছিলেন।   জীবন  প্লামার ১৭৩৬ সালের ২৪ মে জন্মগ্রহণ করেন। তিনি ছিলেন উইলিয়াম প্লামার এবং তার স্ত্রী এলিজাবেথ বাইডের পুত্র, যিনি ওয়্যার পার্কের টমাস বাইডের কন্যা ছিলেন। তিনি ১৭৫২ সালে কেমব্রিজের পেমব্রোক কলেজে ভর্তি হন।  ১৭৬৩ সালের ফেব্রুয়ারিতে অনুষ্ঠিত উপনির্বাচনে লুইসের সংসদ সদস্য হিসেবে প্লামার বিনা প্রতিদ্বন্দ্বিতায় নির্বাচিত হন। নিউক্যাসলের ডিউক লুইসের পক্ষে তার অবস্থানকে সমর্থন করেছিলেন কারণ তাকে একজন শক্তিশালী প্রার্থী হিসেবে বিবেচনা করা হত এবং তিনি পরবর্তী নির্বাচনে তাকে সেখানে দাঁড়াতে চেয়েছিলেন। তবে, প্লামার হার্টফোর্ডশায়ারে তার নিজ আসনে দাঁড়াতে চেয়েছিলেন। তিনি ১৭৬৭ সালের ১২ ডিসেম্বর হার্টফোর্ডশায়ারের ব্লেকসওয়্যার এবং গিলস্টন পার্কে তার বাবার স্থলাভিষিক্ত হন এবং ডিউক অবশেষে লুইসের পক্ষে দাঁড়ানোর প্রতিশ্রুতি থেকে তাকে মুক্তি দিতে সম্মত হন।"PLUMER, William (1736-1822), of Blakesware and Gilston Park, Herts". History of Parliament Online (1754-1790). Retrieved 5 September 2017.  ১৭৯০ সালের সাধারণ নির্বাচনে প্লামার আবারও ভোটের নেতৃত্ব দেন। ১৭৯৬ এবং ১৮০২ সালের সাধারণ নির্বাচনে তিনি আবারও ভোটে শীর্ষে ছিলেন এবং ১৮০৬ সালে বিনা প্রতিদ্বন্দ্বিতায় নির্বাচিত হন। তবে তিনি অসুস্থ ছিলেন এবং ১৮০৭ সালের সাধারণ নির্বাচনে 'বয়স বৃদ্ধির' অজুহাতে অবসর গ্রহণ করেন। এরপর তিনি সংসদে অংশগ্রহণ করতে পারেননি এবং ৭৬ বছর বয়সে তিনি তার বন্ধু আর্ল ফিটজউইলিয়ামের কাছ থেকে হিহাম ফেরার্সের আসন গ্রহণ করেন এবং ১৮১২ সালের সাধারণ নির্বাচনে তাকে ফিরিয়ে আনা হয়। ১৮১৫ সালের মধ্যে তিনি বধির হয়ে পড়েন এবং বাত এবং গেঁটেবাতের সমস্যায় ভুগছিলেন এবং বলা হত যে তিনি ছয়টার পরে কখনও হাউসে থাকতেন না। ১৮১৬ সালের প্রথম দিকে তিনি খুব অসুস্থ ছিলেন এবং অবসর নেওয়ার কথা ভেবেছিলেন কিন্তু ১৮১৮ সালের সাধারণ নির্বাচনে পুনর্নির্বাচনের জন্য হিহাম ফেরার্সে যান।  ১৮২২ সালের ১৫ জানুয়ারি প্লামার কোন সন্তান ছাড়াই মারা যান। "PLUMER, William (1736-1822), of Blakesware and Gilston Park, Herts". History of Parliament Online (1790-1820). Retrieved 5 September 2017.   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮২০-১৮২৬ বিষয়শ্রেণী:যুক্তরাজ্যের সংসদ সদস্য ১৮১৮-১৮২০ বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:যুক্তরাজ্যের সংসদ সদস্য ১৮০২-১৮০৬ বিষয়শ্রেণী:যুক্তরাজ্যের সংসদ সদস্য ১৮০১-১৮০২ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৯০-১৭৯৬ বিষয়শ্রেণী:গ্রেট ব্রিটেনের সংসদ সদস্য ১৭৮৪-১৭৯০ বিষয়শ্রেণী:গ্রেট ব্রিটেনের সংসদ সদস্য ১৭৮০-১৭৮৪ বিষয়শ্রেণী:গ্রেট ব্রিটেনের সংসদ সদস্য ১৭৭৪-১৭৮০ বিষয়শ্রেণী:গ্রেট ব্রিটেনের সংসদ সদস্য ১৭৬৮-১৭৭৪ বিষয়শ্রেণী:গ্রেট ব্রিটেনের সংসদ সদস্য ১৭৬১-১৭৬৮ বিষয়শ্রেণী:পেমব্রোক কলেজ, কেমব্রিজের প্রাক্তন শিক্ষার্থী বিষয়শ্রেণী:১৮২২-এ মৃত্যু বিষয়শ্রেণী:১৭৩৬-এ জন্ম বিষয়শ্রেণী:হার্টফোর্ডশায়ারের গ্রেট ব্রিটেনের সংসদ সদস্য
25px|alt=|link=Hello, {{subst:PAGENAME}}, I saw that you made a draft for a new article at .  According to WP:STALEDRAFT, "Short term hosting of potentially valid articles and other reasonable content under development or in active use is usually acceptable (the template  can be added to the top of the page to identify these)."  But in this case, you haven't edited your draft for a long time.  If you are done, please donate it by moving  to a Wikipedia:WikiProject Abandoned Drafts subpage (a participant may help).  If you are not done, please finish it and move it.  If you abandoned it, you may request it for deletion by putting "" or donating it.  {{safesubst:#if:||Thank you.}}
রাণী ভবানী সরকারি মহিলা কলেজ বাংলাদেশের নাটোর সদর উপজেলায় অবস্থিত একটি উচ্চ মাধ্যমিক শিক্ষাপ্রতিষ্ঠান।  ইতিহাস স্থানীয় শিক্ষানুরাগী ব্যক্তিবর্গ বিশেষ করে বিশিষ্ট নাট্যকার, গল্পকার, উপন্যাসিক ও শিক্ষাবিদ জনাব শফি উদ্দিন সরদার এর প্রচেষ্টায় এবং কলেজের প্রথম অধ্যক্ষ জনাব ময়েজ উদ্দিন আহমেদ একতায় এই কলেজটি ১৯৭৩ সালে অর্ধবঙ্গেশ্বরী মহারাণী ভবানীর নামে প্রতিষ্ঠা লাভ করে।   অবকাঠামো  শিক্ষা কার্যক্রম প্রাথমিকভাবে উচ্চ মাধ্যমিক পর্যায়ে মানিবিক ও বাণিজ্যে স্বল্প সংখ্যক ছাত্রী নিয়ে কলেজটির যাত্রা শুরু হয় এবং পরবর্তীতে বিজ্ঞান শাখা খোলা হয়। পর্যায়ক্রমে ডিগ্রি পাস কোর্স খোলা হয়। ১৯৮৯ সালে প্রতিষ্ঠানটিকে জাতীয় করণ করা হয়। ২০০৫-২০০৬ শিক্ষাবর্ষ থেকে কলেজে ইসলামের ইতিহাস ও সংস্কৃতি বিষয়ে প্রথম অনার্স কোর্স চালু করা হয়। পরবর্তীতে সমাজকর্ম, হিসাব বিজ্ঞান, রাষ্ট্রবিজ্ঞান, মার্কেটিং ও বাংলা বিষয়ে অনার্স (সম্মান) চালু হয়। কলেজে ছয়টি সম্মান বিষয়সহ মোট ১৮টি বিষয়ে পড়ানো হয়।  কৃতিশিক্ষার্থী  তথ্যসূত্র   বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:নাটোর জেলার মহাবিদ্যালয়
কিম সুং-গিউ (; জন্ম: ৩০ সেপ্টেম্বর ১৯৯০) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোল এবং দক্ষিণ কোরিয়া জাতীয় দলের হয়ে গোলরক্ষক হিসেবে খেলেন।  ২০০৬ সালে, সুং-গিউ দক্ষিণ কোরিয়া অনূর্ধ্ব-১৭ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। প্রায় ৮ বছর যাবত দক্ষিণ কোরিয়ার বয়সভিত্তিক দলের হয়ে খেলার পর, তিনি ২০১৩ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ৬২ ম্যাচে অংশগ্রহণ করেছেন।  প্রারম্ভিক জীবন কিম সুং-গিউ ১৯৯০ সালের ৩০শে সেপ্টেম্বর তারিখে দক্ষিণ কোরিয়ার উলসানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সুং-গিউ দক্ষিণ কোরিয়া অনূর্ধ্ব-১৭, দক্ষিণ কোরিয়া অনূর্ধ্ব-২০ এবং দক্ষিণ কোরিয়া অনূর্ধ্ব-২৩ দলের হয়ে খেলার মাধ্যমে দক্ষিণ কোরিয়ার প্রতিনিধিত্ব করেছেন। দক্ষিণ কোরিয়ার বয়সভিত্তিক দলের হয়ে তিনি প্রায় ৮ বছরে ৪৮ ম্যাচে অংশগ্রহণ করেছেন।  ২০১৩ সালের ১৪ই আগস্ট তারিখে, ২২ বছর, ১০ মাস ও ১৫ দিন বয়সে, ডান পায়ে ফুটবল খেলায় পারদর্শী সুং-গিউ পেরুর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে দক্ষিণ কোরিয়ার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২০ নম্বর জার্সি পরিধান করে খেলেছিলেন। ম্যাচটি ০–০ গোলে ড্র করেছিল। দক্ষিণ কোরিয়ার হয়ে অভিষেকের বছরে সুং-গিউ সর্বমোট ৩ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল দক্ষিণ কোরিয়া  ২০১৩  ৩  ০ ২০১৪  ৪  ০ ২০১৫  ১১  ০ ২০১৬  ৫  ০ ২০১৭  ৫  ০ ২০১৮  ১০  ০ ২০১৯  ১১  ০ ২০২১  ৯  ০ ২০২২  ৪  ০ সর্বমোট  ৬২  ০  তথ্যসূত্র  বহিঃসংযোগ                   বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় ফুটবলার বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:দক্ষিণ কোরিয়ার আন্তর্জাতিক ফুটবলার বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:জাপানে প্রবাসী ফুটবলার বিষয়শ্রেণী:২০১৪ এশিয়ান গেমসের ফুটবলার বিষয়শ্রেণী:দক্ষিণ কোরিয়ার অনূর্ধ্ব-২০ আন্তর্জাতিক ফুটবলার বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:২০১০ এশিয়ান গেমসের ফুটবলার বিষয়শ্রেণী:জে১ লিগের খেলোয়াড় বিষয়শ্রেণী:এশিয়ান গেমসে স্বর্ণপদক বিজয়ী দক্ষিণ কোরীয় বিষয়শ্রেণী:এশিয়ান গেমসে ব্রোঞ্জপদক বিজয়ী দক্ষিণ কোরীয় বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:কে লিগ ১-এর খেলোয়াড় বিষয়শ্রেণী:কাশিওয়া রেইসোলের খেলোয়াড় বিষয়শ্রেণী:দক্ষিণ কোরীয় প্রবাসী ফুটবলার বিষয়শ্রেণী:জাপানে দক্ষিণ কোরীয় প্রবাসী ক্রীড়াবিদ বিষয়শ্রেণী:ভিসেল কোবের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:আল-শাবাব ফুটবল ক্লাবের (রিয়াদ) খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:দক্ষিণ কোরিয়ার আন্তর্জাতিক যুব ফুটবলার বিষয়শ্রেণী:উলসান এইচডি ফুটবল ক্লাবের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল গোলরক্ষক
থাম্ব|ডান|ভারতের এলজিবিটি সম্প্রদায়ের প্রতিনিধিত্বকারী অনানুষ্ঠানিক গর্বের পতাকা ভারতীয় বেরিয়ে আসা দিবস হল একটি বার্ষিক এলজিবিটি সচেতনতা দিবস যা প্রতি বছর ২ জুলাই পালিত হয়, যা নিজের যৌন অভিমুখীতা সকলের সামনে প্রকাশ করাকে উদযাপন করার জন্য পালন করা হয়। এই দিনটি নাজ ফাউন্ডেশন বনাম দিল্লির এনসিটি সরকার মামলার স্মরণে পালিত হয়, যার ফলে দিল্লি হাইকোর্ট ভারতীয় দণ্ডবিধির ৩৭৭ ধারা বাতিল করে ভারতে সমকামীতাকে অপরাধমুক্ত করে।  ইতিহাস   ২০০৯ সালের ২ জুলাই দিল্লি হাইকোর্ট ভারতীয় দণ্ডবিধির ৩৭৭ ধারা বাতিল করে সমকামী যৌন কার্যকলাপকে অপরাধমুক্ত ঘোষণা করে। ভারতজুড়ে বেশ কয়েকটি সংগঠন জনসাধারণের জন্য আয়োজিত অনুষ্ঠানের মাধ্যমে এই দিনটি উদযাপন করে। মিস্ট এলজিবিটিকিউ ফাউন্ডেশনের প্রতিষ্ঠাতা ও পরিচালক শ্যাম কন্নুর উদ্যোগে ভারতীয় বেরিয়ে আসা দিবস প্রথম ২০১০ সালে পালিত হয়। ২০০৯ সালে ভারতের সুপ্রিম কোর্টে সুরেশ কুমার কৌশল বনাম নাজ ফাউন্ডেশন মামলার রায়টি ২০১৩ সালে বাতিল হওয়ার পর এটি বিশেষ গুরুত্ব পায় কারণ এলজিবিটি সংগঠনগুলি প্রতিবাদের প্রতীক হিসেবে এই দিনটি উদযাপন করে থাকে।   তথ্য সূত্র
শ্রীলঙ্কা সেনাবাহিনীর পদবির সঙ্গে ব্রিটিশ সেনাবাহিনীর পদবিগুলো মিলে যায় কারণ শ্রীলঙ্কা একসময় ব্রিটিশ শাসনাধীন ছিলো। ব্রিটিশ সেনাবাহিনীর মত সব পদবি ইংরেজি ভাষায় শ্রীলঙ্কা সেনাবাহিনীর সদস্যদের জন্যও চালু রাখা হয়েছে সেই ১৯৪৯ সালে থেকেই (স্বাধীন শ্রীলঙ্কা সেনাবাহিনী তৈরির পর থেকেই), শ্রীলঙ্কা সেনাবাহিনীর সর্বোচ্চ পদবি ফিল্ড মার্শাল যদিও শুধুমাত্র জেনারেল শরৎ ফনসেকাই এই পদ পেয়েছেন, এমনিতে শ্রীলঙ্কা সেনাবাহিনী প্রধানের পদ লেঃ জেনারেল থাকে।  কর্মকর্তা  পদবিচিহ্নসমূহ 65px 65px 65px 65px 65px 65px 65px 65px 65px 65px 65px       70px 70px 70px 70px 70px পদবিসমূহ সেকেন্ড লেফটেন্যান্টসর্ব কনিষ্ঠ সেনা অফিসার পদ। লেফটেন্যান্ট ক্যাপ্টেন মেজর লেফটেন্যান্ট কর্নেল কর্নেল ব্রিগেডিয়ার মেজর জেনারেল লেফটেন্যান্ট জেনারেল জেনারেল ফিল্ড মার্শালইংরেজি সংক্ষিপ্তরূপ2/LtLtCaptMajLt ColColBrigMaj GenLt GenGenFM  সৈনিক এসএল আর্মি ওআর গ্রেডওআর-১এনসিও-১এনসিও-২এনসিও-৩এনসিও-৪এনসিও-৫এনসিও-৬এনসিও-৭ পদবিচিহ্নসমূহ কোনো চিহ্ন নেই 50px 50px 50px 50px 50px 50px 50pxনাম প্রাইভেটপ্রাইভেট পদবিটি সেনাবাহিনীর সর্বনিম্ন পদবি, এটি কোনো এনসিও/জেসিও ক্যাটাগরিতে পড়েনা। ল্যান্স কর্পোর‍্যাল কর্পোর‍্যাল সার্জেন্ট কম্পানি/ব্যাটারি কোয়ার্টারমাস্টার সার্জেন্টএটি সার্জেন্ট পদবির নিয়োগ কম্পানি /ব্যাটারি সার্জেন্ট মেজরএটি সার্জেন্ট পদবির নিয়োগ ব্যাটেলিয়ন/রেজিমেন্ট কোয়ার্টারমাস্টার সার্জেন্টএটি সার্জেন্ট পদবির নিয়োগ ব্যাটেলিয়ন/রেজিমেন্ট সার্জেন্ট মেজরএটি সার্জেন্ট পদবির নিয়োগইংরেজি সংক্ষিপ্তরূপPvtL CplCplSgtCQMS/BQMSCSM/BSMBQMS/RQMSBSM/RSM  তথ্যসূত্র  বিষয়শ্রেণী:শ্রীলঙ্কা সেনাবাহিনী
ইরাকের বাবিল প্রদেশের ইস্কানদারিয়ায় একটা স্থানীয় ফুটবল খেলা চলছিলো। অনেক মানুষ সেই খেলা উপভোগ করতে গিয়েছিলেন। সেখানে একজন আত্মঘাতি হামলাকারী শরীরে বোম বেধে হামলা করে এবং নিজেও মারা যায়।  ২০১৬ সালের ২৫শে মার্চ উক্ত ঘটনা ঘটে। ঐ অঞ্চলে শিয়া-সুন্নী সবাই বসবাস করত। ইরাক ও সিরিয়াভিত্তিক জংগী গোষ্ঠী ইসলামিক স্টেট উক্ত হামলার দ্বায় স্বীকার করে। তাদের টার্গেট ছিলো জনপ্রিয় সমবায় বাহিনী।   ক্ষয়ক্ষতি  এই হামলায় কমপক্ষে ৪১ জন প্রাণ হারায় এবং ১০৫ জনেরও বেশি আহত হয়।  নিহতদের মধ্যে সেখানকার মেয়র আহমেদ শাকের অন্যতম। তিনি আহত অবস্থায় হাসপাতালে প্রাণ ত্যাগ করেন।  নিহতদের মধ্যে অনেক কম বয়সী বালক ছিলো। ইরাকের সরকারী তথ্য অনুযায়ী ১০ থেকে ১৬ বছরের প্রায় ১৭ জন উক্ত হামলায় প্রাণ হারায়।   বর্ণনা  খেলা শেষে যখন পুরস্কার বিতরণ করা হচ্ছিলো তখন হামলাটি চালানো হয়। প্রত্যাক্ষদর্শীদের বিবরণ অনুযায়ী হামলাকারী সকলের একদম মধ্যে যাওয়ার জন্য দর্শকদের ভেতর দিয়ে হেটে যাচ্ছিলো। মেয়র যখন পুরস্কার প্রদান করতে যাচ্ছিলেন তখনই হামলাকারী বোমার বিস্ফোরণ ঘটায়।   প্রতিক্রিয়া  ইস্কানদারিয়া আত্মঘাতি বোমা হামলার ঘটনায় বাবিল প্রদেশে তিন দিনের শোক পালন করা হয়। সেই সময় জাতিসংঘের সেক্রেটারি জেনারেল বান কি মুন ইরাক ভ্রমণ করছিলেন। তিনি উক্ত হামলার নিন্দা করেন। ফিফার প্রেসিডেন্ট বলেন, "দিনটি ছিল অত্যন্ত বেদনাদায়ক। যখন সাধারণ মানুষ খেলা উপভোগ করতে হয়েছিলো, তখন তাদের সহিংসতার স্বীকার হতে হলো। এশিয়ান ফুটবল কনফেডারেশন এই হামলার নিন্দা করে বিবৃতি প্রদান করেন। তারা বলেন, "ফুটবল এবং অন্যান্য খেলার স্টেডিয়ামকে হামলার লক্ষ্যবস্তু বানানো কাপুরুষতা। এটি সম্পূর্ণ অন্যায় এবং গর্হিত অপরাধ।   আরও দেখুন   ইসলামিক স্টেট  ইরাকের ফুটবল স্টেডিয়ামের তালিকা   তথ্যসূত্র   বিষয়শ্রেণী:ইরাক গৃহযুদ্ধ বিষয়শ্রেণী:ইসলামিক স্টেটের হামলা বিষয়শ্রেণী:২০১৬-এর হামলা বিষয়শ্রেণী:ইরাকে আত্মঘাতী বোমা হামলা বিষয়শ্রেণী:২০১৬-এ গণহত্যা বিষয়শ্রেণী:২০১৬-এর ইসলামি সন্ত্রাসী ঘটনা
ময়ূরপঙ্খি হলো ঢাকা, বাংলাদেশ ভিত্তিক একটি বই প্রকাশনা সংস্থা যারা মূলত বাচ্চাদের জন্য চিত্রসহ বই প্রকাশ করে। এটি ২০১৪ সালে প্রতিষ্ঠিত হয়েছিল, এবং বাংলা ও ইংরেজি দুই ভাষাতেই বই প্রকাশ করে। প্রকাশনাটির সিইও হলেন মিতিয়া ওসমান। ২০১৬ সালে, সংস্থাটি শিশুসাহিত্যের জন্য বাংলা একাডেমির রোকনুজ্জামান খান দাদাভাই স্মৃতি পুরস্কার পেয়েছিল।   তথ্যসূত্র    বহিঃসংযোগ     বিষয়শ্রেণী:বাংলাদেশের বই প্রকাশনা কোম্পানি বিষয়শ্রেণী:২০১৪-এ প্রতিষ্ঠিত প্রকাশনা কোম্পানি বিষয়শ্রেণী:বাংলাদেশের প্রকাশনা কোম্পানি
যাত্রা হলো সুরু হলো একটি জনপ্রিয় বাংলা চলচ্চিত্র যা পরিচালনা করেন সন্তোষ গাঙ্গুলি। এই চলচ্চিত্রটি  ১৯৫৭ সালের ১৯ এপ্রিল এম পি প্রোডাকশান প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবীন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, পাহাড়ী সান্যাল, কমল মিত্র এবং দীলিপ মুখার্জী।  কাহিনী  শ্রেষ্ঠাংশে  উত্তম কুমার  সাবিত্রী চট্টোপাধ্যায়  পাহাড়ী সান্যাল  কমল মিত্র  দীলিপ মুখার্জী  দীপক মুখোপাধ্যায়  নিশীথ মুখোপাধ্যায়  শোভা সেন  সাউন্ডট্রাক  https://www.hungama.com/album/yatra-holo-suru/1915983/  তথ্যসূত্র  বিষয়শ্রেণী:১৯৫৭-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
এনএক্সটি উত্তর আমেরিকান চ্যাম্পিয়নশিপ হলো পেশাদার কুস্তির একটি চ্যাম্পিয়নশিপ, যা মার্কিন সংস্থা ডাব্লিউডাব্লিউই দ্বারা তৈরি এবং প্রচারিত হয়। এটি ডাব্লিউডাব্লিউই আন্তঃমহাদেশীয় চ্যাম্পিয়নশিপ এবং ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপের পাশাপাশি ডাব্লিউডাব্লিউইতে বিদ্যমান তিনটি মাধ্যমিক চ্যাম্পিয়নশিপের মধ্যে একটি। এই চ্যাম্পিয়নশিপটি তাদের এনএক্সটি ব্র্যান্ডে রক্ষা করা হয়।  ২০১৮ সালের ৭ই মার্চ তারিখে এনএক্সটির একটি পর্বে (২৮শে মার্চ তারিখে সম্প্রচারিত) এই চ্যাম্পিয়নশিপটি উদ্বোধন করা হয়, এই চ্যাম্পিয়নশিপট এনএক্সটির জন্য মাধ্যমিক চ্যাম্পিয়নশিপ হিসেবে প্রতিষ্ঠিত হয়, যা বর্তমানে ডাব্লিউডাব্লিউইর জন্য একটি উন্নয়নশীল মাধ্যম হিসেবে বিবেচনা করা হয়। এই চ্যাম্পিয়নশিপের উদ্বোধনী চ্যাম্পিয়ন ছিলেন এডাম কোল।  এই চ্যাম্পিয়নশিপটি ডাব্লিউডাব্লিউএফ নর্থ আমেরিকান চ্যাম্পিয়নশিপ হতে আলাদা, কেননা এই চ্যাম্পিয়নশিপটি উক্ত চ্যাম্পিয়নশিপের উত্তরাধিকারী হিসেবে পরিচিতি প্রদান করা হয়নি, যা ১৯৭৯–১৯৮০ সালে প্রতিদ্বন্দ্বিতা করা হয়েছিল।   রাজত্ব    মোট রাজত্ব   †বর্তমান চ্যাম্পিয়নকে নির্দেশ করে  নং কুস্তিগির রাজত্বেরসংখ্যা মোটদিন ডাব্লিউডাব্লিউই দ্বারা স্বীকৃতমোট দিন ১ ভেলভেটিন ড্রিম  ১  ২৩১  ২০৯ ২ কিথ লি  ১৭৫  ১৮১ ৩ রিকোশে  ১৬১ ৪ এডাম কোল  ১৩৩ ৫ রডরিক স্ট্রং  ১২৬ ৬ জনি গার্গেনো †  ৩  +  + ৭ ড্যামিয়েন প্রিস্ট  ১  ৬৭ ৮ লিওন রাফ  ২৫    টীকা    তথ্যসূত্র    বহিঃসংযোগ      বিষয়শ্রেণী:ডাব্লিউডাব্লিউই এনএক্সটির চ্যাম্পিয়নশিপ